
Aabenraa Tennisklub
Ordinær generalforsamling

På vegne af bestyrelsen for Aabenraa Tennisklub indkaldes der hermed til ordinær generalforsamling torsdag den 17. juni 2021 kl 18.30 i sal 5, Arena Aabenraa, 6200 Aabenraa.
Husk mundbind til brug udenfor Sal 5.
Klubben er vært ved kaffe og kage, så I bedes tilmelde jer med en SMS til Else Marie Westergaard på 29618691.

DAGSORDEN

1) Valg af dirigent
Carlo Duus Petersen 


2) Aflæggelse af bestyrelsens beretning v./Niels
Fin fyldig beretning, som er taget til efterretning. 

3) Forelæggelse af det reviderede regnskab til godkendelse v./John
Regnskabet er godkendt. 

4) Forelæggelse af budget 2021 til godkendelse v./John
Det blev lige som sidste år igen bragt på bane, om der er berettigelse i fortsat deltagelse i JTU. Pt er der 4 aktive spillere. 
Budgettet er godkendt. 

5) Behandling af indkomne forslag.

5.1) Samarbejdsaftale med Arena Aabenraa. Beslutningspunkt.
Der hersker nogen usikkerhed om, hvad Aabenraa Tennisklub ejer og hvad der ejes af Arena Aabenraa/Aabenraa Kommune og som følge deraf, hvem der har vedligeholdspligten. Tilsyneladende ejes alle arealer incl klubhus af Arena Aabenraa, mens net, stolper, og banebelægninger ejes af Tennisklubben. Indhegningen og sprinkleranlæg ejes tilsyneladende lidt i fællesskab? Imidlertid har Arena Aabenraa vedligeholdt banerne for egen regning til nu, mens Tennisklubben har samlet penge sammen til udskiftning af kunstgræsbelægningen på bane 7 og 8. I mellemtiden er bane 6 nu så medtaget efter vinteren, at denne ligeledes må renoveres. Dette har kunnet lade sig gøre ved at forhandle prisen med leverandøren ned, samtidig med at Arena Aabenraa har påtaget sig et stort arbejde med at fjerne og retablere hegn samt at fjerne og bortskaffe de eksisterende kunstgræsbelægninger. 
I den forbindelse har bestyrelsen forhandlet med Arena Aabenraa om at de kunne overtage anlægget helt og aldeles og dermed stå for al vedligehold og fornyelse fremover. Det vil give en meget klarere ansvarsfordeling, og Tennisklubben skal ikke sætte penge af til fremtidig vedligehold. Arena Aabenraa forpligter sig til at fastholde alle 5 grusbaner og 3 kunstgræsbaner samt at vedligeholde banerne i en god, turneringsklar stand, og Tennisklubben kan vederlagsfrit benytte banerne som hidtil. Dog kan Arena Aabenraa i sommersæsonen på lige fod med Tennisklubben frit booke tider på kunstgræsbanerne 6, 7 og 8. Det skal senere aftales hvilket bookingsystem, der skal bruges.
Tennisklubben kan naturligvis som hidtil booke vintertennis på de 3 baner.
Aftalen har også den fordel, at vi kan bruge flere af kontingentbetalingerne til mere træning til vore medlemmer.
Centerleder Rasmus Gansler vil deltage i generalforsamlingen og er klar til at besvare evt spørgsmål til Arena Aabenraa i denne forbindelse.
Indstilling: Bestyrelsen indstiller, at vi indgår ovennævnte aftale med Arena Aabenraa.
 Generalforsamlingen godkender bestyrelsens forslag og giver bestyrelsen mandat til at færdigbehandle detaljerne med Arena Aabenraa til ikrafttræden pr. 1. januar 2022.
5.2) Paddletennis . Orienteringspunkt.
På generalforsamlingen den 7. marts 2020 foreslog bestyrelsen, at vi fulgte op på muligheden for at etablere paddletennisbaner i Aabenraa evt i samarbejde med Arena Aabenraa. 
I mellemtiden har Arena Aabenraa besluttet selv at investere i foreløbig 2 paddletennisbaner, som er uoverdækkede og de planlægger at etablere yderligere 2 baner, som bliver overdækkede. 
Vi kan enten:
a) holde os helt ude af projektet, eller 
b) vi kan indgå en aftale med Arena Aabenraa, som går ud på, at vi uddanner et par paddle-instruktører, som Arena Aabenraa eller paddlespillere kan booke mod betaling direkte til disse instruktører, mod at Tennisklubben kan tilbyde sine medlemmer at kunne spille paddletennis til en gunstig pris.
Bestyrelsen overvejer disse muligheder, men ønsker generalforsamlingens holdning til disse muligheder.
Generalforsamlingens holdning til paddletennis er, at Aabenraa Tennisklub skal involvere sig paddletennis ved at uddanne instruktører og stille dem til rådighed for paddletennisspillerne. Den endelige aftale herom udarbejdes af bestyrelsen i samarbejde med Arena Aabenraa 
Der skal tages hånd om træningen. DGI vil oprette instruktørhold. Udstyr kan lejes               eller købes af Arenaen.


6) Valg af: 
a. Bestyrelsesmedlemmer
b. 2 suppleanter. Vælges for 1 år
c. 1 revisor. Vælges for 1 år
d. 1 revisorsuppleant. Vælges for 1 år
Ad a) Da der har været en udskydelse af dette års generalforsamling, og da der senest har været valg til bestyrelsen den 7. marts 2020 har bestyrelsen besluttet, at alle nuværende bestyrelsesmedlemmer er på valg på denne generalforsamling. Der skal ifølge vedtægternes pkt 9 vælges 5-7 medlemmer til bestyrelsen.
Flg. Er på valg:
Anders Erting, modtager genvalg – valgt 
Dorte Thorsager Petersen, modtager genvalg- valgt 
Else Marie Westergaard, modtager genvalg - valgt
Niels Bergh-Hansen, modtager genvalg -valgt 
Ralf Gangolf, modtager ikke genvalg
Søren Juhl, modtager genvalg-  valgt som suppleant 
Bestyrelsen anbefaler nyvalg af John Lauritzen - valgt

Efter generalforsamlingen vælger bestyrelsen formand, næstformand og kasserer samt fordeler de øvrige opgaver mellem sig.
Desuden trækker bestyrelsen lod om, hvem der er valgt for 1 år hhv 2 år.

Ad b) 
Nuværende suppleanter
Inge Rydal, modtager genvalg – valgt som bestyrelsesmedlem 
Hans Jørgen Schmidt, modtager ikke genvalg, er reelt fratrådt 10.02.2021

Bestyrelsen foreslår nyvalg af Barry Barker som suppleant – valgt 

Ad c) Bestyrelsen foreslår genvalg af Hans Jørn Krogh som revisor – valgt 

Ad d) Bestyrelsen foreslår genvalg af Erik Helsinghoff som revisorsuppleant – valgt 

7) Eventuelt
Intern turnering: Der er ønske om, at der først laves puljer, når der er mindst 8 hold. Altså større hold, så der spilles flere kampe. 
Bestyrelsen lægger op til, at andre klubmedlemmer påtager sig opgaven med at danne hold.

Klubben holder 100 års jubilæum 28. august 2021 kl 10.00

På bestyrelsens vegne

Niels Bergh-Hansen
Formand.
